b'\n_START_ARTICLE_\nFrensistaunas\n_START_SECTION_\nIstorija\n_START_PARAGRAPH_\nNors \xc5\xbemoni\xc5\xb3 p\xc4\x97dsakai aptinkami ma\xc5\xbedaug prie\xc5\xa1 80.000 met\xc5\xb3, ta\xc4\x8diau ra\xc5\xa1ytiniai \xc4\xafrodymai yra kur kas jaunesni. Ndebele gentys per\xc4\x97jo teritorij\xc4\x85 1820-aisiais link j\xc5\xb3 kelio \xc4\xaf Bulavaj\xc4\x85, atne\xc5\xa1dami savo kult\xc5\xabr\xc4\x85 \xc4\xaf \xc5\xa1iaurrytin\xc4\x97s Botsvanos Kalanga srit\xc4\xaf. Manoma, kad Nyangabgwe buvo artimiausias kaimas Frensistaunui, kuris buvo lankomas europie\xc4\x8di\xc5\xb3. \xc4\x8cia lank\xc4\x97si Robertas Moffatas kartu su aukso ie\xc5\xa1kotoju Karlu Mauchu. Pastarasis rado aukso 1876\xc2\xa0m. ties Tati upe._NEWLINE_Dabartinis miestas buvo \xc4\xafsteigtas 1897\xc2\xa0m. Jis buvo pavadintas Danielio Francio garbei, kuris buvo Anglijos \xc5\xbevalgytojas ir vald\xc4\x97 miesto \xc5\xbeemes nuo 1869\xc2\xa0m._NEWLINE_I\xc5\xa1 prad\xc5\xbei\xc5\xb3 mieste buvo tik viena gatv\xc4\x97, einanti \xc4\xaf rytus paraleliai gele\xc5\xbeinkeliui. \xc5\xa0ioje gatv\xc4\x97je buvo kelios kompanijos, tarp j\xc5\xb3 vie\xc5\xa1butis ir trys bankai. Miestas buvo padalintas \xc4\xaf juodaod\xc5\xbei\xc5\xb3 ir baltaod\xc5\xbei\xc5\xb3 zonas._NEWLINE_Nuo 1966\xc2\xa0m. nepriklausomyb\xc4\x97s paskelbimo miestas buvo sujungtas.\n_START_SECTION_\nDemografija\n_START_PARAGRAPH_\nBakalanga genties, kuri yra antra pagal dyd\xc4\xaf tautin\xc4\x97 grup\xc4\x97 Botsvanoje, \xc5\xbemon\xc4\x97s tradici\xc5\xa1kai gyvena centre miesto ir aplink supan\xc4\x8dioje teritorijoje. Pastaruoju metu mieste padaug\xc4\x97jo nelegali\xc5\xb3 imigrant\xc5\xb3 i\xc5\xa1 kaimynin\xc4\x97s Zimbabv\xc4\x97s.\n_START_SECTION_\nInfrastrukt\xc5\xabra\n_START_PARAGRAPH_\nMiestas yra pagrindinis transporto centras. Gele\xc5\xbeinkelio linija jungia miest\xc4\x85 su Harar\xc4\x97s miestu Zimbabv\xc4\x97je. Ta pati linija veda \xc4\xaf sostin\xc4\x99 Gaboron\xc4\x85. Miestas taip pat turi vietin\xc4\xaf oro uost\xc4\x85 su dviem pakilimo takeliais, \xc4\xafsik\xc5\xabrus\xc4\xaf 2\xc2\xa0km nuo miesto. 2003\xc2\xa0m. miestas tur\xc4\x97jo 29.223 keleivi\xc5\xb3 pralaidum\xc4\x85.'